**Zmluva o dielo č.: .../2021**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“) medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len **“zmluvné strany”** a každý z nich samostatne len **“zmluvná strana”**)

(ďalej len „**zmluva**“)

**I. Predmet zmluvy**

* 1. Predmetom tejto zmluvy je vykonanie diela podľa špecifikácie:

|  |
| --- |
| **špecifikácia diela:** |
| Zhotoviteľ sa touto zmluvou zaväzuje zrealizovať pre objednávateľa vo vlastnom mene, na vlastné náklady a na vlastnú zodpovednosť dielo – **Rekonštrukcia skladu – vytvorenie archívu** (ďalej len „**dielo**“) podľa projektovej dokumentácie s názvom „Vostavba skladu do oceľovej haly“ vypracovanej spoločnosťou Atelier ATRIO s. r. o., so sídlom Rezedová 25A/16718, 821 01 Bratislava, IČO: 46 645 128 (ďalej len „**projektová dokumentácia**“). Podrobná špecifikácia diela je uvedená v prílohe č. 1 Technická špecifikácia, ktorá je neoddeliteľnou súčasťou tejto zmluvy. Predmet diela a jeho rozsah je vymedzený v projektovej dokumentácií, ktorú poskytne objednávateľ zhotoviteľovi v digitálnej podobe na CD pri podpise tejto zmluvy a ktorá tvorí prílohu č. 1 tejto zmluvy. Zhotoviteľ sa touto zmluvou zaväzuje dodať objednávateľovi úplnú realizačnú dokumentáciu (ďalej len „**dokumentácia**“). |
| **odovzdanie staveniska:** Zhotoviteľ je oprávnený začať s výkonom prác na stavenisku až po protokolárnom odovzdaní staveniska, po vzájomnom odsúhlasení plánu bezpečnosti a ochrany zdravia pri práci (ďalej len „**BOZP**“) objednávateľom a po absolvovaní všetkých potrebných vstupných školení. |
| **dodacia lehota:** | Do osem (8) týždňov odo dňa protokolárneho odovzdania staveniska. K prevzatiu diela vyzve zhotoviteľ objednávateľa najmenej päť (5) pracovných dní vopred e-mailom. |
| **miesto plnenia:** | Sídlo objednávateľa (dvor) |
| **záručná doba:** | Zhotoviteľ poskytuje na dielo záruku šesťdesiat (60) mesiacov. Záručná doba začína plynúť dňom prevzatia diela zo strany objednávateľa. |
| **zmluvná cena:** | Uvedená v prílohe č.2 Cena |  | **cena je:** | pevná [ ]  ; maximálna podľa rozpočtu [x]   |

* 1. Neoddeliteľnou súčasťou tejto zmluvy sú **Všeobecné obchodné podmienky** objednávateľa(ďalej len „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zhotoviteľ vyhlasuje a zaväzuje sa, že:
	* 1. vykonal prehliadku staveniska a oboznámil sa s jeho stavom,
		2. poverí jedného koordinátora dokumentácie podľa § 5 nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko v platnom znení (ďalej len „**nariadenie vlády**“) a jedného koordinátora bezpečnosti podľa § 6 nariadenia vlády,
		3. zabezpečí pred zriadením staveniska vypracovanie plánu bezpečnosti a ochrany zdravia pri práci podľa § 5 ods. 2 písm. b) nariadenia vlády,
		4. pred začatím prác viditeľne umiestni na stavenisku oznámenie podľa prílohy č. 1 k § 3 ods. 4 nariadenia vlády, ktoré v prípade zmeny aktualizuje.
2. Objednávateľ umožní a zabezpečí pre zhotoviteľa v súvislosti s plnením predmetu zmluvy:
3. odber elektrickej energie,
4. vstup do areálu objednávateľa, od 6:00 do 20:00 hod.
5. parkovanie vozidiel v areáli objednávateľa počas realizácie diela,
6. možnosť realizovať dielo aj počas soboty, nedele, dní pracovného voľna a pracovného pokoja.
7. Objednávateľ nezabezpečuje pre zhotoviteľa šatne ani hygienické zariadenia, pričom umožní zhotoviteľovi umiestnenie týchto zariadení v areáli.
8. Zhotoviteľ je povinný na svoje náklady uzatvoriť a mať v platnosti počas platnosti tejto zmluvy poistnú zmluvu na poistenie nasledovného:
9. poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú zhotoviteľom objednávateľovi pri plnení tejto zmluvy a/alebo vadným plnením tejto zmluvy. Zhotoviteľ vyhlasuje, že má ku dňu podpisu tejto zmluvy uzatvorené poistenie zodpovednosti za škodu na poistnú sumu minimálne 50.000,- EUR *(slovom: päťdesiattisíc eur).*

Objednávateľ sa oboznámil s kópiou poistnej zmluvy pred podpisom tejto zmluvy.1. Zhotoviteľ vystaví faktúru do pätnástich (15) dní odo dňa odovzdania diela, t.j. podpísania odovzdávajúceho a preberacieho protokolu. Okrem náležitostí podľa článku 5, prílohou faktúry bude zmluvnými stranami podpísaný odovzdávajúci a preberajúci protokol a podrobný rozpis zrealizovaných prác (výkaz výmer).
2. V prípade, ak je zhotoviteľ v omeškaní s:
3. s realizáciou diela, má objednávateľ právo na úhradu zmluvnej pokuty zo strany zhotoviteľa vo výške 200,00.- EUR *(slovom: dvesto eur)* za každý aj začatý deň omeškania s odovzdaním diela, a to aj opakovane,
4. odstránením vady diela má objednávateľ právo na úhradu zmluvnej pokuty zo strany zhotoviteľa vo výške 200,00.- EUR *(slovom: dvesto eur)* za každý aj začatý deň omeškania s vykonaním odstránenia vady, a to aj opakovane.
5. V prípade obzvlášť závažného porušenia predpisov týkajúcich sa BOZP, zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež spolu ako „**HSE predpisy**“) zhotoviteľom, je objednávateľ oprávnený vyúčtovať zhotoviteľovi zmluvnú pokutu vo výške 3 000,- EUR *(slovom: tritisíc eur)* a je oprávnený odstúpiť od tejto zmluvy. Zároveň to má za následok trvalý zákaz pre zamestnanca alebo pracovníka zhotoviteľa vykonávať akékoľvek služby pre objednávateľa. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu.
6. Pre vylúčenie pochybností, ustanovenia o zmluvných pokutách vo VOP a v Zásadách práce a správania sa zamestnancov dodávateľa neupravené touto zmluvou platia v plnom rozsahu. Ustanovenia bodu 17.1 až 17.3 sa neuplatňujú.
 |

* 1. Táto zmluva sa považuje za odstávkovú zmluvu podľa bodu 6.7. VOP: **áno** [ ]  ; **nie** [x]
	2. Zhotoviteľ podpisom tejto zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
	3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

* 1. Táto zmluva sa uzatvára na dobu určitú, a to do 31.12.2021 odo dňa účinnosti tejto zmluvy.

**III. Osobitné ustanovenia pre inžinierske činnosti**

* 1. Pokiaľ sú predmetom plnenia zmluvy inžinierske činnosti alebo ich časť, zhotoviteľ je povinný, podľa povahy diela a s ohľadom na existujúce rozhodnutia stavebného úradu, ktoré boli vydané na dielo:
1. pripraviť všetky žiadosti a doklady, ktoré sú podľa platných právnych predpisov potrebné na územné, stavebné alebo iné konanie pred stavebným úradom, vrátane obstarania rozhodnutí, stanovísk, vyjadrení, súhlasov alebo iných opatrení dotknutých orgánov podľa § 140a zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „**Stavebný zákon**“);
2. zastupovať objednávateľa pred príslušným stavebným úradom, dotknutými orgánmi podľa § 140a Stavebného zákona, inými účastníkmi konania a pred orgánmi štátneho stavebného dohľadu;
3. zabezpečiť vydanie právoplatného územného rozhodnutia o umiestnení stavby alebo iného územného rozhodnutia podľa § 32 a nasl. Stavebného zákona;
4. zabezpečiť ohlásenie stavby, zmeny stavby alebo udržiavacích prác na stavbe, alebo na tieto činnosti zabezpečiť vydanie právoplatného stavebného povolenia, ak sa vyžaduje, v súlade s § 54 a nasl. Stavebného zákona;
5. zabezpečiť vydanie právoplatného rozhodnutia o zmene stavby pred jej dokončením podľa § 68 a nasl. Stavebného zákona;
6. zabezpečiť povolenie na výkon terénnych úprav a prác v súlade s § 71 a nasl. Stavebného zákona;
7. zabezpečiť vytýčenie stavby osobou oprávnenou vykonávať geodetické a kartografické činnosti a autorizačné overenie vybraných geodetických a kartografických činností autorizovaným geodetom a kartografom podľa § 75 a nasl. Stavebného zákona;
8. zabezpečiť právoplatné kolaudačné rozhodnutie alebo rozhodnutie o predčasnom užívaní stavby podľa § 76 a nasl. Stavebného zákona, alebo rozhodnutie o zmene v užívaní stavby podľa § 85 Stavebného zákona.
	1. Nad rámec činností definovaných v bode 3.1 tohto článku zmluvy je zhotoviteľ povinný uskutočniť aj iné faktické a právne úkony súvisiace s povoľovacím procesom na stavebnom úrade, ak potreba ich uskutočnenia vyplýva z právnych predpisov, alebo sú tieto potrebné pre naplnenie účelu zmluvy.
	2. Zhotoviteľ je povinný skontrolovať úplnosť predloženej dokumentácie a iných podkladov a upozorniť objednávateľa na zistené nedostatky alebo ich nekompletnosť.
	3. Zhotoviteľ je povinný uskutočňovať inžinierske činnosti s odbornou starostlivosťou, podľa pokynov objednávateľa, v súlade s jeho záujmami, ktoré zhotoviteľ pozná, alebo musí poznať, a v súlade s dokumentáciou, ktorá mu bola predložená, ako aj v súlade s rozhodnutiami, stanoviskami, vyjadreniami, súhlasmi alebo inými opatreniami dotknutých orgánov podľa § 140a Stavebného zákona.
	4. Zhotoviteľ je povinný oznámiť objednávateľovi všetky okolnosti, ktoré zistil pri plnení zmluvy a ktoré môžu mať vplyv na zmenu pokynov objednávateľa.
	5. Zhotoviteľ je povinný odovzdávať objednávateľovi originály všetkých rozhodnutí príslušných orgánov a iných dokumentov, ktoré obdrží v súvislosti s výkonom inžinierskych činností.
	6. Objednávateľ sa zaväzuje vystaviť zhotoviteľovi potrebné plnomocenstvá.
	7. Predmet inžinierskych činností sa považuje za dodaný odovzdaním právoplatných rozhodnutí špecifikovaných v zmluve. Ak tieto nie sú špecifikované, naplnením účelu zmluvy.

**IV. Osobitné ustanovenia pre stavebné práce**

* 1. Objednávateľ môže vymenovať svojho zástupcu, ktorý bude vykonávať práva a povinnosti objednávateľa podľa tejto zmluvy.
	2. Zhotoviteľ je povinný vymenovať stavebný dozor podľa Stavebného zákona.
	3. Zhotoviteľ je povinný v súlade so Stavebným zákonom viesť stavebný denník v slovenskom jazyku vždy, ak je to právnymi predpismi vyžadované. Do stavebného denníka sú oprávnení nahliadať a zapisovať zhotoviteľ, objednávateľ a zamestnanci príslušných orgánov, ktorí sú na to oprávnení podľa príslušných právnych predpisov. Stavebný denník bude k dispozícii kedykoľvek k nahliadnutiu objednávateľovi a príslušným orgánom. V priebehu pracovného času musí byť stavebný denník trvale prístupný na stavenisku. Povinnosť viesť stavebný denník sa končí prevzatím diela. Akékoľvek záznamy, poznámky, oznámenia, výzvy zapísané oprávnenými osobami v stavebnom denníku nebudú mať prednosť pred ustanoveniami zmluvy alebo úkonmi predpokladanými zmluvou.
	4. Stavebný denník bude obsahovať najmä:
		1. základný list, v ktorom je uvedené obchodné meno a sídlo objednávateľa, obchodné meno a sídlo zhotoviteľa a zmeny týchto údajov,
		2. zoznam dokladov a úradných rozhodnutí týkajúcich sa diela vrátane ich zmien a doplnení,
		3. názov projektu (diela), číslo projektu (diela) objednávateľa a číslo projektu (diela) zhotoviteľa, ak boli pridelené,
		4. kontaktné údaje osôb uvedených v tejto zmluve,
		5. zoznam projektovej dokumentácie, jej zmeny a doplnenia,
		6. denné záznamy s minimálnym obsahom podľa tejto zmluvy,
		7. zápisy oprávnených osôb.
	5. Zhotoviteľ sa zaväzuje viesť v stavebnom denníku denné záznamy, ktorých minimálnym obsahom je:
		1. dátum,
		2. počasie, teplota vo vzťahu k stavebným prácam najmä s mokrým výrobným procesom,
		3. počet pracovníkov zhotoviteľa zúčastnených na realizácii diela,
		4. pracovná doba na stavenisku - počet odpracovaných hodín,
		5. zoznam mechanizmov na stavenisku,
		6. dovoz materiálu,
		7. popis realizovaných činností,
		8. mimoriadne udalosti (napr. pracovné úrazy, pozastavenie alebo prerušenie realizácie diela, dôvody takéhoto pozastavenia alebo prerušenia),
		9. oznámenie o odstránení vád a nedorobkov zistených objednávateľom alebo treťou osobou,
		10. oznámenie termínu vykonania pripravovaných skúšok, meraní a záznamy o vykonaných skúškach, meraniach,
		11. ďalšie skutočnosti ovplyvňujúce práce a priebeh realizácie diela, ako aj ďalšie údaje a skutočnosti v zmysle Stavebného zákona a vykonávacích predpisov k Stavebnému zákonu.
	6. Denné záznamy bude zapisovať a podpisovať stavbyvedúci v deň, keď práce boli vykonané, alebo kedy nastali okolnosti, ktoré vyvolali potrebu zápisu.
	7. Ak o to objednávateľ požiada, zhotoviteľ bude priebežne viesť a na požiadanie predkladať objednávateľovi podrobné údaje o počte pracovníkov zhotoviteľa v jednotlivých profesiách, o ich činnosti a počte každého z typov použitého zariadenia zhotoviteľa na stavenisku. Zhotoviteľ v takom prípade vyhotoví pred začatím prác na stavenisku organizačnú štruktúru pracovníkov zhotoviteľa so zameraním na vymedzenie jednotlivých profesií.
	8. Zhotoviteľ je povinný vyhotoviť dokumentáciu skutočného realizovania stavby a dokumentáciu pre kolaudačné rozhodnutie.
	9. Objednávateľ si vyhradzuje právo dať pripomienky k dokumentácii predkladanej zhotoviteľom v zmysle tejto zmluvy, a to do desiatich (10) pracovných dní od ich predloženia zhotoviteľom objednávateľovi. V prípade, ak objednávateľ v lehote uvedenej v predchádzajúcej vete pripomienky nepredloží, má sa za to, že s dokumentáciou, resp. jej časťami súhlasí a tieto sa považujú za schválené.
	10. Zhotoviteľ je povinný do desiatich (10) pracovných dní zapracovať pripomienky objednávateľa do dokumentácie. Schválenie dokumentácie objednávateľom, fikcia schválenia, ako aj pripomienky objednávateľ nezbavujú zhotoviteľa zodpovednosti za vyhotovenie dokumentácie v súlade s platnými všeobecne záväznými právnymi predpismi, platnými technickými normami, internými predpismi (riadiacimi aktmi) objednávateľa a touto zmluvou.
	11. Termín prebrania dokumentácie zhotoviteľ dohodne s objednávateľom vopred. Akákoľvek dokumentácia, ktorá bude daná zhotoviteľom objednávateľovi na pripomienkové konanie a bude dodaná v elektronickej aj v papierovej forme v dvoch (2) vyhotoveniach. Prevzatie dokumentácie potvrdí objednávateľ v odovzdávajúcom a preberacom protokole. Zhotoviteľ predloží spolu s odovzdávanou dokumentáciou prehlásenie zhotoviteľa o kompletnosti dokumentácie podpísané zodpovednou osobou zhotoviteľa za kontrolu kompletnosti dokumentácie.
	12. Zhotoviteľ sa zaväzuje na uskutočnenie diela navrhnúť a použiť iba stavebný výrobok, ktorý je podľa osobitných predpisov (napríklad zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov) vhodný a bezpečný na použitie v stavbe na zamýšľaný účel. Zhotoviteľ sa zaväzuje zabezpečiť a predložiť objednávateľovi všetky certifikáty, osvedčenia a materiálové atesty o dodaných a zabudovaných materiálov stanovené zákonom č. 56/2018 Z. z. o posudzovaní zhody výrobku,  sprístupňovaní určitého výrobku na trhu a o zmene a doplnení niektorých zákonov. Osvedčenia, certifikáty, materiálové atesty a certifikáty preukázania zhody stavebných výrobkov je zhotoviteľ povinný predložiť objednávateľovi najneskôr v deň odovzdávacieho a preberacieho konania.
	13. Ak je súčasťou plnenia zmluvy vykonávanie inžinierskych činností, zhotoviteľ sa zaväzuje vykonať inžinierske činnosti, ktoré spočívajú v zabezpečení podporných služieb a činností súvisiacich s realizáciou diela, najmä, nie však výlučne, činnosti súvisiace so získaním stavebného povolenia, vrátane podpory objednávateľa pri rokovaniach s príslušnými orgánmi v správnom konaní, správcami sietí, prípadne ďalšími účastníkmi stavebného konania a činnosti súvisiace so získaním kolaudačného rozhodnutia. Zhotoviteľ je povinný vykonávať inžinierske činnosti tak, aby nedochádzalo k omeškaniam, prieťahom, rozporom, nekvalitným, nejasným alebo nerealizovateľným riešeniam, ktoré by bránili vykonaniu diela.
	14. Ak je súčasťou plnenia zmluvy dodanie technologických zriadení, zhotoviteľ je povinný vykonať všetky činnosti súvisiace s prepravou a dodaním technologického zariadenia, jeho inštaláciou, uvedením do prevádzky, odskúšaním a vykonaním elektrickej revízie (ak sa podľa platných technických noriem alebo inštrukcie výrobcu vyžaduje). Zhotoviteľ je povinný vyhotoviť montážnu dokumentáciu. Zhotoviteľ je povinný dodať objednávateľovi technologické zariadenia v množstve, v akosti a vyhotovení uvedenom v zmluve. Zhotoviteľ sa zaväzuje, že technologické zariadenia budú ku dňu ich dodania v jeho výlučnom vlastníctve a nebudú zaťažené právami tretích osôb, a že zároveň budú spĺňať všetky podmienky stanovené všeobecne záväznými právnymi predpismi a technickými normami, stanovené požiadavky na funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy, inak majú technologické zariadenia vady. Spolu s technologickými zariadeniami je zhotoviteľ povinný objednávateľovi odovzdať aj všetky doklady, certifikáty a návody k technologickým zariadeniam. Pokiaľ sú doklady, certifikáty a návody k technologickým zariadeniam v cudzom jazyku, tieto musia byť odborne preložené do slovenského jazyka. Cudzojazyčné originály musia tvoriť prílohu slovenského prekladu podľa predchádzajúcej vety. Zhotoviteľ je povinný odborne zaškoliť zamestnancov objednávateľa na obsluhu technologických zariadení. O zaškolení bude vyhotovený protokol, v ktorom bude uvedený počet zaškolených osôb, ich mená, priezviská, pracovné zaradenie a meno a priezvisko osoby zodpovednej za školenie, vrátane podpisov zúčastnených osôb.
	15. Ak to povaha stavebných prác vyžaduje, objednávateľ je povinný zhotoviteľovi v nevyhnutnom rozsahu sprístupniť stavenisko bez zbytočného odkladu potom, ako ho o sprístupnenie staveniska zhotoviteľ požiada, nie však skôr ako v termíne predpokladanom zmluvou alebo harmonogramom. O odovzdaní a prevzatí staveniska sa vyhotoví protokol. Protokol bude obsahovať popis staveniska vrátane identifikácie prípadných napojovacích bodov médií, stavu meradiel odberu médií a poznámok k stavenisku. Ak sú súčasťou stavebných prác aj výkopové práce, zhotoviteľ je povinný v súčinnosti s príslušnými správcami sietí a objednávateľom zabezpečiť vytýčenie všetkých inžinierskych sietí nachádzajúcich sa na stavenisku. Zhotoviteľ zodpovedá za prípadné škody na inžinierskych sieťach. Objednávateľ je povinný zabezpečiť prístup k prípojkám energií na stavenisku, prípadne v bezprostrednej blízkosti staveniska. Náklady spojené s napojením na tieto body, údržbou a odpojením znáša zhotoviteľ. Ak nie je dohodnuté inak, náklady spojené s odberom energií znáša objednávateľ.
	16. Ak to právne predpisy vyžadujú, pred začatím prác zhotoviteľ umiestni na viditeľnom mieste tabuľu primeranej veľkosti obsahujúci údaje o povolení realizácie príslušných prác so všetkými náležitosťami vyžadovanými právnymi predpismi. Akékoľvek vývesné štíty, nápisy, vývesné tabule a pod., ktoré zhotoviteľ plánuje umiestniť na stavenisku, musia byť najskôr predložené objednávateľovi na písomné schválenie.
	17. Zhotoviteľ je povinný vyzvať objednávateľa na kontrolu dodávok, častí stavebných konštrukcií a prác, ktoré budú zakryté alebo sa stanú v ďalšom pracovnom postupe neprístupnými. Zhotoviteľ sa zaväzuje vyzvať objednávateľa na kontrolu vyššie uvedeného písomne zápisom v stavebnom denníku a zároveň e-mailom adresovaným zástupcovi objednávateľa. Ak sa objednávateľ na kontrolu dodávok, časti stavebných konštrukcií a/alebo prác nedostaví do troch (3) pracovných dní po tom, čo bol zhotoviteľom vyzvaný, považujú sa dodávky, časti stavebných konštrukcií a/alebo práce za objednávateľom odsúhlasené. Objednávateľ je povinný uhradiť náklady dodatočného sprístupnenia, pokiaľ sprístupnenie požaduje. V prípade, ak zhotoviteľ zakryje dodávky, konštrukcie a/alebo zneprístupní realizované práce bez výzvy adresovanej objednávateľovi na ich kontrolu, alebo nedodrží vyššie uvedenú lehotu, objednávateľ si vyhradzuje právo tieto dodávky, konštrukcie a/alebo práce odkryť na náklady zhotoviteľa.
	18. Zhotoviteľ je povinný priebežne vyhotovovať fotodokumentáciu prác a túto na požiadanie predkladať objednávateľovi.
	19. Počas vykonávania prác je zhotoviteľ zodpovedný za udržiavanie poriadku na stavenisku, priľahlých pozemkoch a na prístupových cestách a za odstránenie všetkých dočasných objektov a zariadení, ktoré už nie sú na realizáciu diela potrebné.
	20. Zhotoviteľ je povinný vykonať všetky primerané opatrenia na ochranu životného prostredia na stavenisku aj mimo neho a na zamedzenie škôd a ohrozenia ľudí a majetku spôsobeného znečistením, hlukom a ďalšími následkami jeho činnosti. Zhotoviteľ zabezpečí, aby emisie a povrchové znečistenia, spôsobené jeho činnosťou, nepresiahli hodnoty stanovené v rozhodnutiach, povoleniach a stanoviskách príslušných orgánov k projektu, ani hodnoty predpísané príslušnými právnymi predpismi. Zhotoviteľ je povinný zamedziť negatívnym vplyvom na existujúce stavby v blízkosti staveniska. Náklady na prijatie a udržiavanie týchto opatrení znáša zhotoviteľ. Zhotoviteľ zabezpečí, aby objednávateľovi alebo tretím osobám nevznikla škoda v prípade dôsledkov takýchto negatívnych vplyvov a zodpovedá za všetku škodu, ktorá takto objednávateľovi alebo tretím osobám vznikne.
	21. Ak sa zmluvná cena dohodla ako maximálna podľa rozpočtu, alebo ak to objednávateľ požaduje, zhotoviteľ je povinný zabezpečiť, aby bola každá časť diela alebo prác meraná. V rámci merania prác sa bude merať netto (čistá hodnota) skutočného množstva každej položky diela (prác) a metóda merania bude v súlade so štandardmi, ktoré sa uplatňujú v príslušnom technickom odvetví. Zhotoviteľ je povinný uchovávať záznamy o meraní a tieto predkladať objednávateľovi spolu s faktúrou alebo priebežne podľa dohody.
	22. Zhotoviteľ je povinný bezodkladne informovať objednávateľa o každej nehode na stavenisku. Zhotoviteľ bude viesť záznamy týkajúce sa ochrany zdravia a bezpečnosti pri práci a prípadných škôd na majetku.
	23. Najneskôr k termínu vydania preberacieho protokolu na prevzatie diela zhotoviteľ odstráni zo staveniska všetko vybavenie, odpad, nepotrebný stavebný materiál, dočasné objekty, konštrukcie a zariadenia zhotoviteľa. Zhotoviteľ uvedie stavenisko do stavu vyžadovaného zmluvou, alebo rozhodnutiami vydanými vo vzťahu k stavenisku príslušnými orgánmi a zanechá stavenisko v bezpečnom stave.
	24. V odovzdávacom a preberajúcom protokole, ktorého návrh pripraví zhotoviteľ, budú uvedené najmä tieto údaje:
		1. identifikačné údaje zmluvných strán,
		2. názov diela,
		3. číslo zmluvy,
		4. dátum začatia preberacieho konania;
		5. mená zástupcov zmluvných strán, ktorí potvrdzujú odovzdanie a prevzatie diela/jeho časti;
		6. mená ďalších účastníkov konania (napr. projektant);
		7. odchýlky od projektovej dokumentácie a ich dôvody;
		8. súpis odovzdávanej dokumentácie;
		9. výsledky vykonaných skúšok a testov;
		10. súpis vád a nedorobkov, ktoré nebránia bezpečnému a bezproblémovému používaniu/prevádzkovaniu diela (tzv. nepodmieňujúce vady a nedorobky) a termíny ich odstránenia;
		11. vyjadrenia účastníkov konania;
		12. dátum a čas ukončenia preberacieho konania;
		13. podpisy zástupcov zmluvných strán a ďalších účastníkov preberacieho konania.
	25. Prílohou odovzdávacieho a preberajúceho protokolu bude:
		1. realizačná dokumentácia;
		2. stavebný denník;
		3. revízne správy elektroinštalácie;
		4. akékoľvek ďalšie dokumenty, ktoré majú byť objednávateľovi odovzdané na základe tejto zmluvy, požiadaviek objednávateľa alebo právnych predpisov.
	26. Objednávateľ si vyhradzuje dielo neprevziať, ak dielo má vady a nedorobky, ktoré bránia bezpečnému a bezproblémovému používaniu alebo prevádzkovaniu diela (tzv. podmieňujúce vady a nedorobky), alebo dielo nedosahuje parametre požadované v zmysle tejto zmluvy, projektovej dokumentácie, alebo neboli splnené ďalšie povinnosti zhotoviteľa v zmysle tejto zmluvy. O vadách a nedorobkoch diela spíšu zmluvné strany súpis, v ktorom dohodnú termín ich odstránenia. Zhotoviteľ je povinný na vlastné náklady opravovať dielo (a to i opakovane), až kým nebudú všetky vady a nedorobky odstránené, nebudú dosiahnuté zmluvou garantované parametre diela a splnené ďalšie povinnosti zhotoviteľa, alebo kým objednávateľ neodstúpi od zmluvy.

**V. Skúšky**

* 1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:
1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
2. materiálov alebo častí diela, ktoré sú výsledkom stavebných prác.
	1. Náklady na vykonanie skúšok znáša zhotoviteľ.
	2. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
	3. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
	4. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
	5. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
	6. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**VI. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
	2. Odpad je zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch.
	3. Zhotoviteľ zabezpečí roztriedenie, nakládku, prepravu a likvidáciu (zhodnotenie, resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie alebo zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v listinnej forme zástupcom objednávateľa v čase uvedenom v zmluve. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
	4. Zhotoviteľ je povinný viesť priebežnú evidenciu odpadov na evidenčnom liste odpadu pre každý druh odpadu zvlášť. Do poznámky evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené evidenčné listy odpadov za príslušný mesiac predkladá zhotoviteľ v elektronickej forme zástupcovi objednávateľa v čase uvedenom v zmluve.
	5. Zhotoviteľ je povinný odovzdať objednávateľovi kópiu strany č. 1 tlačiva sprievodného listu nebezpečného dopadu (ďalej len „**SLNO**“) a kópiu strany č. 4 tlačiva SLNO, originály vážnych lístkov z váhy objednávateľa a vážnych lístkov z váhy konečného príjemcu odpadu v čase uvedenom v zmluve. Zhotoviteľ, ktorý zabezpečuje prepravu nebezpečného odpadu a je podľa § 26, ods.1 Zákona o odpadoch odosielateľom odpadu, na SLNO potvrdí príjem odpadu a kópiu strany č 1 a strany č. 4 SLNO odošle spolu s faktúrou objednávateľovi.
	6. Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
	7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú pracovníci zhotoviteľa, jeho subdodávatelia a iné osoby prítomné na stavenisku.

**VII. Záverečné ustanovenia**

* 1. Objednávateľ ako prevádzkovateľ osobných údajov týmto informuje zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle objednávateľa (ďalej len „**Informácie o ochrane osobných údajov**“).
	2. Zhotoviteľ podpisom zmluvy potvrdzuje že:
		1. správnosť a pravdivosť osobných údajov, ktoré sa ho týkajú a sú uvedené v tejto zmluve;
		2. mu boli poskytnuté Informácie o ochrane osobných údajov;
		3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol objednávateľovi v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
	3. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	4. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa podľa prílohy č. 3 zmluvy.
	5. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia – Projektová dokumentácia |
| 2. | Cena – výkaz výmer  |
| 3. | Zásady práce a správania sa zamestnancov dodávateľa |
| 4. | Zoznam subdodávateľov |
| 5. | Predbežný časový harmonogram prác |

* 1. Táto zmluva je vyhotovená v troch (3) rovnopisoch, z toho dva (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s.** [meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |